b'\n_START_ARTICLE_\nRezbarstvo\n_START_PARAGRAPH_\nRezbarstvo je umije\xc4\x87e oblikovanja ukrasa i likova tehnikom plitkoga ili dubokoga reza u razli\xc4\x8ditim materijalima. Rezbari se ponajvi\xc5\xa1e u drvu (drvorezbarstvo), zatim u keramici te u kovini. _NEWLINE_Umije\xc4\x87e se ispreple\xc4\x87e s likovnom umjetno\xc5\xa1\xc4\x87u i pokazuje osobine slikarskog i kiparskog i blisko je reljefu. Rezbarska tehnika primjenjuje se u skulpturi i u izradbi predmeta umjetni\xc4\x8dkoga obrta te ku\xc4\x87ne radinosti. U pu\xc4\x8dkom rezbarstvu rezbari se uporabne predmete za ku\xc4\x87anstvo i gospodarstvo. Motivi variraju, od cijelih likova do jednostavnih geometrijskih oblika.'